ΓΡΑΠΤΗ ΕΡΩΤΗΣΗ P-2207/02

υποβολή: Bill Newton Dunn (ELDR) προς την Επιτροπή

(12 Ιουλίου 2002)

Θέμα: Σκληρή μεταχείριση των ζώων στις αγορές ζωικού κεφαλαίου του Βελγίου

Η Επιτροπή είναι ενήμερη σχετικά με διαφόρους σοβαρούς ισχυρισμούς για παραβάσεις της οδηγίας που αφορά τις μεταφορές ζώων σε αγορές ζωικού κεφαλαίου του Βελγίου, και έχει αναφέρει ότι εξετάζει το ζήτημα αυτό. Ωστόσο, ενώ αναλαμβάνει την ευθύνη για την καλή διαβίωση των ζώων στις κτηνοτροφικές εκμεταλλεύσεις, κατά τη μεταφορά και τη σφαγή τους, η Επιτροπή ισχυρίζεται ότι η γενική προστασία των ζώων από περιπτώσεις σκληρής μεταχείρισης εξακολουθεί να συνιστά ζήτημα εθνικής αρμοδιότητας. Τούτο συνεπάγεται ότι εάν αποδειχθεί ότι τα ζώαφίστανται σκληρή μεταχείριση όταν είναι ακόμηπό την ευθύνη του μεταφορέα, θα κινηθεί διαδικασία παραβίασης νομοθετικών διατάξεων, ενώ, σε άλλες περιπτώσεις, η σκληρή μεταχείριση των ζώων είναι επιτρεπτή για τεχνικούς λόγους. Δεν πιστεύει η Επιτροπή ότι η τακτική αυτή αποτελεί ασυνέπεια, στο πλαίσιο των δεσμεύσεών της για την καλή διαβίωση των ζώων·

Εάν η Επιτροπή πιστεύει ότι η σκληρή μεταχείριση των ζώων στις ειδικές αυτές περιστάσεις (κατά την εκτροφή, τη μεταφορά και τη σφαγή) είναι αρκετά σημαντική από πλευράς δημόσιαςγείας και τηςγείας των ζώων ώστε να καλύπτεται με νομοθετικές διατάξεις, για ποιό λόγο δεν είναι δυνατό να επεκταθούν οι ισχύουσες νομοθετικές διατάξεις ώστε να συμπεριληφθεί η μεταχείριση των ζώων σε κάθε στάδιο της ζωής τους·

Ο σεβασμός της καλής διαβίωσης των ζώων προβλέπεται στη Συνθήκη του Άμστερνταμ στο πλαίσιο της κοινοτικής πολιτικής στους τομείς της γεωργίας, των μεταφορών, της εσωτερικής αγοράς και της έρευνας. Τούτο ερμηνεύεται, κατά τα φαινόμενα, ως εφαρμογή της προστασίας των ζώων στις κτηνοτροφικές εκμεταλλεύσεις και κατά τη σφαγή τους, αλλά όχι κατά την πώλησή τους. Σκοπεύει η Επιτροπή να διευρύνει την ερμηνεία αυτή ώστε να συμπεριληφθούν επίσης στην κοινοτική νομοθεσία για τη μεταχείριση των ζώων οι αγορές ζωικού κεφαλαίου·

Κοινή απάντησητου κ. Byrne εξ ονόματος της Επιτροπήςστις γραπτές ερωτήσεις E-2161/02, P-2207/02 και E-2244/02

(23 Σεπτεμβρίου 2002)

Η θέσπιση κανόνων για την αποτροπή της βάναυσης μεταχείρισης των ζώων είναι τομέας στον οποίον οι κοινοτικές αρμοδιότητες είναι περιορισμένες. Η Κοινότητα στερείται γενικής αρμοδιότητας για τη ρύθμιση της ορθής μεταχείρισης των ζώων. Ωστόσο, μπορεί να ρυθμίσει το θέμα στην περίπτωση πουπάρχει κίνδυνος στρέβλωσης του ανταγωνισμού στην εσωτερική αγορά λόγω διιστάμενων εθνικών ρυθμίσεων περί της μεταχείρισης των ζώων ή σε σχέση με τομέα (όπως η γεωργία) ως προς τον οποίο διαθέτει ευρύτερες ρυθμιστικές αρμοδιότητες.

Σε αυτό το πλαίσιο, η Επιτροπή είναι αποφασισμένη να χρησιμοποιήσει τις εξουσίες της για να τεθεί τέρμα στις απαράδεκτες πρακτικές στον τομέα της ορθής μεταχείρισης των ζώων.

Όσον αφορά τηνπόθεση που αναφέρουν οι αξιότιμοι βουλευτές, έχουν κινηθεί διαδικασίες επί παραβάσει δυνάμει του άρθρου 226 της συνθήκης ΕΚ κατά των βελγικών αρχών λόγω πλημμελούς εφαρμογής των κοινοτικών διατάξεων για την ορθή μεταχείριση των ζώων. Στο πλαίσιο αυτής της διαδικασίας,πάλληλοι του Γραφείου Τροφίμων και Κτηνιατρικών Θεμάτων της Επιτροπής διεξήγαγαν σειρά επιθεωρήσεων στο Βέλγιο με αντικείμενο την εφαρμογή των ευρωπαϊκών κανόνων για την προστασία των ζώων κατά την εκτροφή, τη μεταφορά και τη σφαγή. Επιθεωρήσεις διεξήχθησαν επίσης στις ζωοαγορές. Τα συμπεράσματα και οι συστάσεις από αυτές τις επιθεωρήσεις δημοσιεύθηκαν στο διαδίκτυο(1).

Από την εμπειρία των τελευταίων ετών προκύπτει η ανάγκη να βελτιωθεί η ορθή μεταχείριση των ζώων στις ζωοαγορές. Προσεχής πρόταση της Επιτροπής περί της προστασίας των ζώων κατά τη μεταφορά θα καλύψει αυτό το θέμα. Με την εν λόγω νομοθεσία επιδιώκεται να εξασφαλισθεί ότι τα κράτη μέλη λαμβάνουν τα κατάλληλα μέτρα ώστε η ορθή μεταχείριση των ζώων να αποτελεί αναπόσπαστο στοιχείο της λειτουργίας των ζωοαγορών. Ωστόσο, δεν είναι σκόπιμο να αναλάβει η Επιτροπή την ευθύνη της εποπτείας αυτών. Η εν λόγω αρμοδιότητα προσιδιάζει στα κράτη μέλη, αφενός, κατ'εφαρμογήν της αρχής της επικουρικότητας και, αφετέρου, λόγω της στενότητας των πόρων της Επιτροπής.

(1) http://europa.eu.int/comm/food/fs/inspections/index_fr.html.